pythainlp/thai_wikipedia_clean_20230101 huggingface dataset:
ปึไรราถูกเรียกตัวติดทีมชาติชุดใหญ่เป็นครั้งที่สองเมื่อวันที่ 6 พฤศจิกายน ค.ศ. 2015 ในนัดกระชับมิตรที่พบกับรัสเซียและลักเซมเบิร์ก เขาได้ลงเล่นให้ทีมชาติเป็นครั้งแรกในนัดที่พ่ายแพ้่ต่อรัสเซียที่ครัสโนดาร์ 0–1
ปึไรราถูกเลือกติดทีมชาติสำหรับการแข่งขันฟุตบอลโลก 2018 โดยฟือร์นังดู ซังตุช เขาได้ลงเล่นในรายการนั้นเป็นครั้งแรกเมื่อวันที่ 30 มิถุนายน ในรอบ 16 ทีมสุดท้าย นัดที่พ่ายแพ้ต่ออุรุกวัย 2–1
วีตอรียากีมาไรช์
Ricardo Pereira (footballer, born 1993)
การกลับชาติมาเกิด
การกลับชาติมาเกิด  บางทีเรียก การเกิดใหม่ (rebirth) หรือ การเวียนว่ายตายเกิด (transmigration) เป็นความเชื่อทางปรัชญาหรือทางศาสนาว่า สภาวะไร้รูปร่างของสิ่งมีชีวิตจะเริ่มชีวิตใหม่ในสภาพหรือรูปร่างอื่นหลังจากถึงแก่ความตายและมีการเปลี่ยนผ่านในทางชีวะแล้ว
การกลับชาติมาเกิดเป็นความเชื่อหลักในกลุ่มไสยศาสตร์และในศาสนาแบบอินเดีย ซึ่งได้แก่ ศาสนาเชน, ศาสนาพุทธ, ศาสนาซิกข์ และศาสนาฮินดู ถึงแม้บางกลุ่มในศาสนาฮินดูไม่เชื่อเรื่องนี้ แต่ก็เชื่อในชีวิตหลังความตาย การกลับชาติมาเกิดยังพบในศาสนายูดายออร์ทอดอกซ์หลายสาย และพบในความเชื่อบางประการของกลุ่มชนพื้นเมืองอเมริกันในสหรัฐ (ในรูปแบบที่แตกต่างกัน) รวมถึงชนพื้นเมืองออสเตรเลียบางส่วน (แต่ส่วนใหญ่เชื่อเรื่องชีวิตหลังความตายหรือโลกของวิญญาณ) ชาวกรีกหลายคนในประวัติศาสตร์ เช่น พีทาโกรัส, โสกราตีส และเพลโต เชื่อเรื่องการเกิดใหม่ หรือเมเทมไซโคซิส (metempsychosis) การกลับชาติมาเกิดยังเป็นความเชื่อในศาสนาสมัยใหม่ส่วนใหญ่ ถึงแม้ประชากรส่วนใหญ่ในศาสนาคริสต์และศาสนาอิสลามไม่เชื่อเรื่องนั้น แต่มีบางกลุ่มในศาสนาเหล่านั้นเชื่อเรื่องการกลับชาติมาเกิดใหม่ เช่น ลัทธิแคทาร์, อะละวีย์, ดรูซ และโรซิครูเชียน ความสัมพันธ์ในทางประวัติศาสตร์ ระหว่างนิกายดังกล่าว กับความเชื่อเรื่องการกลับชาติมาเกิดซึ่งมีลักษณะแบบนีโอเพลโตนิซึม, ออร์ฟิซึม, เฮอร์เมติซิซึม ศาสนามาณีกีและไญยนิยมในสมัยโรมัน รวมถึงกลุ่มศาสนาแบบอินเดีย ได้กลายเป็นหัวเรื่องการศึกษาวิจัยในยุคปัจจุบัน นอกจากนี้ ในไม่กี่ทศวรรษที่ผ่านมา ชาวยุโรปและชาวอเมริกาเหนือยังเริ่มสนใจการกลับชาติมาเกิด และมีงานเขียนร่วมสมัยหลายเรื่องที่เอ่ยถึงการกลับชาติมาเกิด
เบิร์ดมินิมาราธอน (อัลบั้ม)
คุโนะอิชิ (รายการทีวี)
คุโนะอิชิ  หรือรายการซาซึเกะฉบับผู้แข่งขันหญิงล้วน เป็นรายการทีวีการแข่งขันหลักของผู้หญิงล้วนในประเทศญี่ปุ่น ออกอากาศในประเทศญี่ปุ่นครั้งแรกในช่องทีบีเอส เมื่อวันที่ 22 ธันวาคม พ.ศ. 2544 จนถึงปัจจุบัน และเป็นรายการเดียวกันของซาซูเกะ อุปสรรคอื่นๆอีกมากมายในรายการ คุโนะอิชิแตกต่างจากซาสึเกะในการที่คู่แข่งมีผู้หญิงเท่านั้น รายการนี้ออกอากาศซ้ำในต่างประเทศเป็นชื่อว่า "นักรบนินจาแห่งผู้หญิง"  ในช่อง จีโฟร์ (G4) ในประเทศสหรัฐอเมริกา แต่เดิมวิ่งแข่ง 8 ครั้งระหว่างปี พ.ศ. 2544 และ พ.ศ. 2552 ในปี พ.ศ. 2560 หลังจากหายไป 7 ปี ได้รับการต่ออายุสำหรับการแข่งขันครั้งที่ 9 ซึ่งออกอากาศในวันที่ 12 กุมภาพันธ์ พ.ศ. 2560 การแข่งขันครั้งที่ 10 ตามหลังจากนั้นไม่นานในวันที่ 2 กรกฎาคม พ.ศ. 2560 ในการแข่งขันครั้งที่ 9 และ 10 ถูกตั้งในที่ห้องร่มที่หอประชุมมาคุฮะริเม็สเซะ ไม่เหมือนในอดีตการแข่งขันที่ตั้งไว้ในภูเขามิโดริยามะสตูดิโอ
การจัดการแข่งขัน และรูปแบบการแข่งขัน.
รายการนี้จะประกอบไปด้วยทั้ง 4 ด่าน ด้วยข้อยกเว้นของการแข่งขันครั้งที่ 1, 2 และครั้งที่ 9 ซึ่งประกอบด้วยแต่ละ 3 ด่านเท่านั้น คู่แข่งต้องทำให้ชนะในด่านเพื่อไปที่ด่านต่อไป ในการแข่งขันครั้งที่ 9 ด่านที่ 1 และด่านที่ 2 จะถูกเปลี่ยนเป็นด่านสีแดงและด่านสีน้ำเงินตามลำดับ หลังจากนั้นการแข่งขันครั้งที่ 10 ด่านที่ 3 แบบใหม่จะถูกเปลี่ยนเป็นด่านสีดำจึงกลับมาที่รูปแบบทั้ง 4 ด่าน
ด่านที่ 3.
ในการแข่งขันครั้งที่ 1, 2 และครั้งที่ 9 ไม่ได้จัดด่านที่ 3
ผลลัพธ์ของผู้เข้าแข่งขัน.
ครั้งที่ 1.
ออกอากาศเมื่อวันที่: 22 ธันวาคม พ.ศ. 2544
หมายเหตุ: ไม่มีใครชนะในด่านที่ 2 ของการแข่งขันในครั้งนี้ ถือว่าการแข่งขันครั้งนี้มีคนผ่านด่านแรกน้อยที่สุด
ครั้งที่ 2.
ออกอากาศเมื่อวันที่: 21 ธันวาคม พ.ศ. 2545
ครั้งที่ 3.
ออกอากาศเมื่อวันที่: 24 กันยายน พ.ศ. 2546
ครั้งที่ 4.
ออกอากาศเมื่อวันที่: 25 ธันวาคม พ.ศ. 2547
† มิโฮะ ใช้มือแตะตัวกระดานโดมิโน ถือว่าผิดกติกา
ครั้งที่ 5.
ออกอากาศเมื่อวันที่: 7 มกราคม พ.ศ. 2549
ครั้งที่ 6.
ออกอากาศเมื่อวันที่: 20 กันยายน พ.ศ. 2549
หมายเหตุ: หมายเลขของผู้แข่งขันทั้ง 2 คนไม่ได้ถูกระบุออกมาในการแข่งขันครั้งนี้ แต่ผู้ผลิตรายการสั่งที่คู่แข่งไป เฉพาะมิยาเกะและทานะกะที่มีหมายเลขผู้แข่งขันถูกระบุไปแล้วเพราะพวกเขาทำให้ไปถึงด่านสุดท้าย
ครั้งที่ 7.
ออกอากาศเมื่อวันที่: 5 กันยายน พ.ศ. 2550
ครั้งที่ 8.
ออกอากาศเมื่อวันที่: 7 ตุลาคม พ.ศ. 2552
†อาริมัตสึได้ผ่านด่านสุดท้ายในเวลา 5 วินาทีได้ แต่อาริมัตสึดันไปคว้าขอบกำแพงที่ 2 ในกระดานกำแพงปีนจนทำให้ผิดกติกา
ครั้งที่ 9.
ออกอากาศเมื่อวันที่: 12 กุมภาพันธ์ พ.ศ. 2560
ครั้งที่ 10.
ออกอากาศเมื่อวันที่: 2 กรกฎาคม พ.ศ. 2560
ครั้งที่ 11.
ออกอากาศเมื่อวันที่: 1 กรกฎาคม พ.ศ. 2561
† ไอริถูกใช้เท้าผลักสะพานฟองโดมิโนแผ่นที่ 2 แล้วใช้มือแตะตัวสะพานฟองโดมิโน ถือว่าผิดกติกา แล้วถูกออกจากการแข่งขัน
วุฒิสภาไทย ชุดที่ 10
วุฒิสภาไทย ชุดที่ 10 (18 มีนาคม พ.ศ. 2551 - 1 มีนาคม พ.ศ. 2557) เป็นสมาชิกชุดแรกที่มาจากการเลือกตั้งโดยตรงจากประชาชน ควบคู่กับการสรรหา จากการเลือกตั้งสมาชิกวุฒิสภาไทยเป็นการทั่วไป พ.ศ. 2551 และการสรรหาสมาชิกวุฒิสภาไทย พ.ศ. 2551
รายชื่อสมาชิกวุฒิสภา.
แบบเลือกตั้ง.
ประกาศผลครั้งแรก
ประกาศผลครั้งที่ 2
ประกาศผลครั้งที่ 3
อาดรียัน ซิลวา
อาดรียัน ซิลวา (; เกิด 15 มีนาคม ค.ศ. 1989) เป็นนักฟุตบอลชาวโปรตุเกส ปัจจุบันเล่นในตำแหน่งกองกลาง ให้แก่ซัมป์โดเรีย และทีมชาติโปรตุเกส
ซิลวาได้ลงเล่นฟุตบอลอาชีพครั้งแรกให้กับสปอร์ติกกลูบีดีปูร์ตูกาลในวัย 18 ปี โดยในช่วงเวลา 10 ปีกับสปอร์ติงนั้น เขาได้ลงเล่น 237 นัด ยิงได้ 39 ประตู และมีส่วนช่วยให้สโมสรชนะเลิศฟุตบอลถ้วยในประเทศใน ค.ศ. 2008 และ 2015 เขามีช่วงที่ถูกปล่อยยืมตัวให้กับมักกะบิไฮฟาและอะกาเดมิกา ซึ่งเขาได้ชนะเลิศปูร์ตูกีสคัพอีกครั้งกับสโมสรหลัง ต่อมาใน ค.ศ. 2018 เขาย้ายไปเลสเตอร์ และถูกปล่อยยืมตัวให้กับมอนาโกในเดือนมกราคม ค.ศ. 2019
ซิลวาได้เล่นให้กับทีมชาติชุดเยาวชนทั้งหมด 46 นัด ซึ่งรวมถึง 13 นัดที่เล่นให้กับทีมชาติชุดอายุไม่เกิน 21 ปี เขาได้เล่นให้กับทีมชาติชุดใหญ่เป็นครั้งแรกใน ค.ศ. 2014 และต่อมาเป็นส่วนหนึ่งของทีมชาติในการแข่งขันฟุตบอลชิงแชมป์แห่งชาติยุโรป 2016 (ซึ่งเขาพาโปรตุเกสชนะเลิศ) และฟุตบอลโลก 2018
อากาแดมีกา
ปฐม โพธิ์แก้ว
ปฐม โพธิ์แก้ว เป็นอดีตรัฐมนตรีที่ไม่ได้ประจำกระทรวง รัฐมนตรีว่าการกระทรวงคมนาคมของไทย ในรัฐบาลจอมพล ป.พิบูลสงคราม และรัฐมนตรีช่วยว่าการกระทรวงอุตสาหกรรม ในรัฐบาลจอมพลถนอม กิตติขจร และอดีตสมาชิกสภาผู้แทนราษฎรจังหวัดราชบุรี 3 สมัย
ปฐม ได้รับเลือกตั้งเป็นสมาชิกสภาผู้แทนราษฎรจังหวัดราชบุรี ครั้งแรกจากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 และได้รับแต่งตั้งเป็นรัฐมนตรีไม่ประจำกระทรวง ในรัฐบาลจอมพลแปลก พิบูลสงคราม เป็นนายกรัฐมนตรี (ครม.21) และเป็นรัฐมนตรีช่วยว่าการกระทรวงคมนาคม ในรัฐบาลต่อมา (ครม.22) ต่อมาในเดือนมกราคม พ.ศ. 2494 ได้รับแต่งตั้งเป็นรัฐมนตรีว่าการกระทรวงคมนาคม แทนพระยาเทพหัสดิน (ผาด เทพหัสดิน ณ อยุธยา) จนกระทั่งคณะบริหารประเทศชั่วคราวนำโดย จอมพล ป. พิบูลสงคราม ได้ยึดอำนาจการปกครอง และประกาศให้นำ รัฐธรรมนูญแห่งราชอาณาจักรไทย ฉบับลงวันที่ 10 ธันวาคม พ.ศ. 2475 กลับมาใช้ เมื่อวันที่ 29 พฤศจิกายน พ.ศ. 2494
ปฐม ได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 สังกัดพรรคเสรีมนังคศิลา และการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
ปฐม กลับมามีบทบาทได้รับแต่งตั้งเป็นรัฐมนตรีอีกครั้งในรัฐบาลจอมพลถนอม กิตติขจร ในปี พ.ศ. 2501 เป็นรัฐมนตรีช่วยว่าการกระทรวงอุตสาหกรรม ในการปรับคณะรัฐมนตรีเดือนสิงหาคม แทนนายสงวน จันทรสาขา ซึ่งลาออกไป
สรุปเหรียญเอเชียนเกมส์ 1974
สรุปเหรียญเอเชียนเกมส์ 1974 เป็นรายการแข่งขันกีฬาของสภาโอลิมปิกแห่งเอเชีย โดยการจัดอันดับตามจำนวนเหรียญที่ได้รับระหว่างเอเชียนเกมส์ 1974 ที่กรุงเตหะราน ประเทศอิหร่าน ตั้งแต่วันที่ 1-16 กันยายน พ.ศ. 2517
จังหวัดอันต์ซีรานานา
จังหวัดอันต์ซีรานานา  เป็นจังหวัดในอดีตของมาดากัสการ์ มีพื้นที่ 43,406 ตารางกิโลเมตร มีประชากร 1,188,425 คน (กรกฎาคม 2001) มีเมืองเอกคืออันต์ซีรานานา ในจังหวัดมีความหลากหลายของกลุ่มชาติพันธุ์เป็นอย่างมาก เช่น Anjoaty Sakalava, Antakarana, Tsimihetu, Antemoro, Betsimisaraka, Antandroy เป็นต้น
สรุปเหรียญเอเชียนเกมส์ 1970
สรุปเหรียญเอเชียนเกมส์ 1970 เป็นรายการแข่งขันกีฬาของสภาโอลิมปิกแห่งเอเชีย โดยการจัดอันดับตามจำนวนเหรียญที่ได้รับระหว่างเอเชียนเกมส์ 1970 ที่กรุงเทพมหานคร ประเทศไทย ตั้งแต่วันที่ 9-20 ธันวาคม พ.ศ. 2513
อันต์ซีรานานา
อันต์ซีรานานา  หรือ Diego-Suarez ก่อนปี 1975 เป็นเมืองที่อยู่ทางเหนือสุดของมาดากัสการ์ อันต์ซีรานานาเป็นเมืองเอกของภูมิภาคดีอานา และมีประชากรโดยประมาณ 115,015 คนในปี 2013
บริษัทอินเดียตะวันตกของเนเธอร์แลนด์
บริษัทอินเดียตะวันตกของเนเธอร์แลนด์  เป็นบริษัทมหาชนของสาธารณรัฐดัตช์ที่เข้าไปลงทุนในต่างประเทศ ได้รับการก่อตั้งขึ้นโดยวิลเลิม อุสเซลิงซ์และเจสเซ เดอ โฟเรสต์เมื่อวันที่ 3 มิถุนายน ค.ศ. 1621 เพื่อกุมกรรมสิทธิ์จากรัฐสภาเนเธอร์แลนด์ในการค้าขายกับบราซิล แคริบเบียน และอเมริกาเหนือ ภายใต้การควบคุมของจักรวรรดิดัตช์ มีอำนาจสูงเกือบเทียบเท่ารัฐบาล สามารถทำการค้าได้ตั้งแต่แอฟริกาตะวันตก อเมริกา มหาสมุทรแปซิฟิก ไปจนฝั่งตะวันออกของเกาะนิวกินี
บริษัทถูกตั้งขึ้นเพื่อกำจัดอิทธิพลทางการค้าของจักรวรรดิคู่แข่งอย่างสเปนและโปรตุเกส นำมาสู่การตั้งอาณานิคมของเนเธอร์แลนด์ในอเมริกาและในนิวอัมสเตอร์ดัมช่วงคริสต์ศตวรรษที่ 17 และเมื่อมีการปรับโครงสร้างในปี ค.ศ. 1675 บริษัทได้กรรมสิทธิ์และครองอำนาจการค้าทาสในมหาสมุทรแอตแลนติกมาเป็นร้อยๆปี จนกระทั่งมาล่มสลายหลังเนเธอร์แลนด์แพ้สงครามอังกฤษ-เนเธอร์แลนด์ครั้งที่สี่ ในปี ค.ศ. 1784
สรุปเหรียญเอเชียนเกมส์ 1951
สรุปเหรียญเอเชียนเกมส์ 1951 เป็นรายการแข่งขันกีฬาของสภาโอลิมปิกแห่งเอเชีย โดยการจัดอันดับตามจำนวนเหรียญที่ได้รับระหว่างเอเชียนเกมส์ 1951 ซึ่งเป็นการแข่งขันครั้งแรก จัดขึ้นที่กรุงนิวเดลลี ประเทศอินเดีย ตั้งแต่วันที่ 4-11 มีนาคม พ.ศ. 2494
นักกีฬาที่เข้าร่วมแข่งขันจากทั้งหมด 8 ประเทศ ได้รับอย่างน้อยประเทศละ 1 เหรียญรางวัล ในจำนวนนี้มีทั้งหมด 5 ประเทศที่ได้รับอย่างน้อย 1 เหรียญทอง นักกีฬาจากญี่ปุ่นได้รับเหรียญทองมากที่สุด (24 เหรียญ) และเหรียญรวมมากที่สุด (60 เหรียญ) ประเทศอินเดียเจ้าภาพได้รับรางวัลอันดับที่สองด้วยจำนวน 15 เหรียญทองและเหรียญรวมทั้งหมด 51 เหรียญ รวมถึงได้รับเหรียญทองแดงมากที่สุดในการแข่งขันครั้งนี้ (20 เหรียญ) นับจนถึงปี 2018 ครั้งนี้เป็นอันดับที่ดีที่สุดที่อินเดียได้รับในตารางสรุปเหรียญรางวัลเอเชียนเกมส์ตลอดกาลจากการแข่งขันเอเชียนเกทส์ทุกครั้ง
เหรียญรางวัลทั้งหมด 169 เหรียญ (57 เหรียญทอง, 57 เหรียญเงินและ 55 เหรียญทองแดง) จำนวนเหรียญทองแดงทั้งหมดมีน้อยกว่าจำนวนเหรียญทองหรือเหรียญเงินเพราะเหรียญทองแดงไม่มีผู้ได้รับรางวัลในการแข่งขันกีฬาโปโลน้ำและจักรยานประเภทลู่ในรายการทีมเพอร์สูท
เปเอสเฟ ไอนด์โฮเฟน
วิลเลิมทเว
สรุปเหรียญเอเชียนเกมส์ 1954
สรุปเหรียญเอเชียนเกมส์ 1954 เป็นรายการแข่งขันกีฬาของสภาโอลิมปิกแห่งเอเชีย โดยการจัดอันดับตามจำนวนเหรียญที่ได้รับระหว่างเอเชียนเกมส์ 1954 ที่กรุงมะนิลา ประเทศฟิลิปปินส์ ตั้งแต่วันที่ 1-9 พฤษภาคม พ.ศ. 2497
สรุปเหรียญเอเชียนเกมส์ 1958
สรุปเหรียญเอเชียนเกมส์ 1958 เป็นรายการแข่งขันกีฬาของสภาโอลิมปิกแห่งเอเชีย โดยการจัดอันดับตามจำนวนเหรียญที่ได้รับระหว่างเอเชียนเกมส์ 1958 ที่กรุงเทพมหานคร ประเทศไทย ตั้งแต่วันที่ 24 พฤษภาคม - 1 มิถุนายน พ.ศ. 2501
สรุปเหรียญเอเชียนเกมส์ 1962
สรุปเหรียญเอเชียนเกมส์ 1962 เป็นรายการแข่งขันกีฬาของสภาโอลิมปิกแห่งเอเชีย โดยการจัดอันดับตามจำนวนเหรียญที่ได้รับระหว่างเอเชียนเกมส์ 1962 ที่จาการ์ตา ประเทศอินโดนีเซีย ตั้งแต่วันที่ 24 สิงหาคม - 4 กันยายน พ.ศ. 2505
เฟรยา
คณะกรรมการโอลิมปิกยุโรป
คณะกรรมการโอลิมปิกยุโรป  เป็นองค์กรที่ตั้งอยู่ในกรุงโรม ประเทศอิตาลี ประกอบด้วยคณะกรรมการโอลิมปิกแห่งชาติจากทวีปยุโรป จำนวน 50 ประเทศ คณะกรรมการโอลิมปิกยุโรปยังมีหน้าที่ในการจัดแข่งขันกีฬารายการที่สำคัญ 3 รายการ ได้แก่ เทศกาลโอลิมปิกเยาวชนยุโรป, กีฬาระหว่างรัฐขนาดเล็กในยุโรป และยูโรเปียนเกมส์
คณะกรรมการโอลิมปิกยุโรปไม่มีส่วนเกี่ยวข้องกับการแข่งขันกีฬาชิงแชมป์ยุโรปซึ่งจัดโดยสหพันธ์กีฬารายบุคคลที่เกี่ยวข้อง
เรือพยาบาลที่เกี่ยวข้องกับการระบาดทั่วของไวรัสโคโรนา พ.ศ. 2562-2563
ในระหว่างสถานการณ์การระบาดทั่วของไวรัสโคโรนาในสหรัฐ พ.ศ. 2563 เรือพยาบาลของกองทัพเรือสหรัฐสองลำได้รับมอบหมายภารกิจ โดยเรือ ยูเอสเอ็นเอส "เมอร์ซีย์  ประจำการที่ท่าเรือนครลอสแองเจลิส และเรือ ยูเอสเอ็นเอส "คอมฟอร์ต  ปฏิบัติหน้าที่ที่ท่าเรือมหานครนิวยอร์ก เรือพยาบาลของอินโดนีเซีย กาแอรอี "ดอกแตร์ ซูฮารโซ"  ได้รับมอบหมายภารกิจในการขนย้ายผู้โดยสารชาวอินโดนีเซียจากเรือสำราญ "เวิลด์ดรีม" และ "ไดมอนด์พรินเซส" ซึ่งมีผู้ติดเชื้อไวรัสบนเรือดังกล่าว กลับสู่ประเทศในเดือนกุมภาพันธ์-มีนาคม พ.ศ. 2563
เรือกาแอรอี "ดอกแตร์ ซูฮารโซ".
เรือ ดอกแตร์ ซูฮารโซ ของกองทัพเรืออินโดนีเซีย (Kapal Republik Indonesia "Dokter Soeharso") ปฏิบัติภารกิจอพยพลูกเรือชาวอินโดนีเซีย 188 คนจาก เรือสำราญ "เวิลด์ดรีม" ในช่องแคบดูเรียน  เมื่อวันที่ 26 กุมภาพันธ์ พ.ศ. 2563 เรือได้นำพวกเขาไปที่เกาะเซบารู เกะจิล  นอกชายฝั่งเกาะชวา และทำการกักกันโรค
"ดอกแตร์ ซูฮารโซ" อพยพลูกเรือจำนวน 89 คนของเรือสำราญ "ไดมอนต์พรินเซส" จากท่าเรือโรงไฟฟ้าพลังความร้อนอินดรามายู ในเมืองอินดรามายู  จังหวัดชวาตะวันตก หลังจากลูกเรือได้รับใบรับรองสุขภาพจากญี่ปุ่นและบินมาที่ ท่าอากาศยานนานาชาติกรตายาตี จากนั้นพวกเขาเดินทางโดยรถโดยสารเพื่อไปยังท่าเรือ ทางการอินโดนีเซียให้พวกเขาทำการทดสอบเชื้อครั้งที่สองระหว่างเดินทาง ซึ่งลูกเรือคนใดมีผลตรวจเป็นบวกต่อโรค COVID-19 จะถูกนำเข้ารับการรักษาในกรุงจาการ์ตา และลูกเรือ 68 คนของ "ไดมอนต์พรินเซส" ได้ถูกนำส่งที่เกาะเซบารู เกะจิล โดยผู้ที่มาจากเรือ "เวิลด์ดรีม" และผู้ที่มาจากเรือ "ไดมอนด์พรินเซส" ถูกแยกพื้นที่/อาคารที่พักออกจากกัน
เรือ ยูเอสเอ็นเอส "เมอร์ซีย์".
ยูเอสเอ็นเอส "เมอร์ซีย์" ของกองทัพเรือสหรัฐ (United States Naval Ship "Mercy") เดินทางมาปฏิบัติหน้าที่ที่นครลอสแองเจลิสเพื่อเป็นโรงพยาบาลสนับสนุน ในระหว่างสถานการณ์การระบาดทั่วของโรคติดเชื้อ COVID-19 เรือเดินทางมาถึงและเทียบท่าที่ท่าเรือลอสแองเจลิสเมื่อวันที่ 27 มีนาคม พ.ศ. 2563 ภารกิจที่ได้รับมอบหมายคือรักษาผู้ป่วยที่ไม่ได้ป่วยจากโรค COVID-19 เพื่อให้โรงพยาบาลในเมืองสามารถรองรับสถานการณ์โรคระบาดจากไวรัสโคโรนา เช่นเดียวกับที่เรือ ยูเอสเอ็นเอส "คอมฟอร์ต" ปฏิบัติในนครนิวยอร์ก เมื่อวันที่ 2 เมษายน โรงพยาบาลเรือ "เมอร์ซีย์" ได้รับการรักษาผู้ป่วยใน 15 ราย ซึ่งต่อมาห้ารายสามารถให้ออกจากโรงพยาบาลได้
ในขณะที่เรือจอดเทียบท่า รถไฟบรรทุกสินค้าสายแปซิฟิกฮาร์เบอร์ ถูกทำให้ตกรางโดยวิศวกรรถไฟโดยมุ่งเป้าโจมตีเรือใน "ความพยายามที่ผิดปกติในการเปิดเผยทฤษฎีสมคบคิด" โดยเขาได้บอกตำรวจว่า เขามีความสงสัยเรือและเชื่อว่าเรือไม่ได้ "ทำหน้าที่อย่างที่ได้ประกาศไว้" ไม่มีใครได้รับบาดเจ็บและเรือก็ไม่ได้รับอันตราย โดยวิศวกรผู้นั้นถูกตั้งข้อหาทำลายรถไฟ
เรือ ยูเอสเอ็นเอส "คอมฟอร์ต".
เรือ "คอมฟอร์ต" (USNS "Comfort") เริ่มเดินทางจากสถานีทหารเรือนอร์ฟอล์ก ในรัฐเวอร์จิเนียไปยังท่าเรือนิวยอร์กในวันที่ 28 มีนาคม พ.ศ. 2563 เพื่อช่วยจัดการกับผลกระทบของการระบาดของโรคติดเชื้อ COVID-19 เรือ "คอมฟอร์ต" มาถึงนิวยอร์กในวันที่ 30 มีนาคม และเทียบท่าที่ท่าเรือ 90 แม้ว่าเรือจะมีเจ้าหน้าที่ 1,100 คนและมีความจุ 1,000 เตียง แต่ ณ วันที่ 3 เมษายนมีผู้ป่วยเพียง 22 คนเท่านั้น ตัวเลขที่ต่ำนั้นเป็นผลมาจาก "ระบบราชการและอุปสรรคทางทหาร"
ภารกิจของเรือคือการรักษาผู้ป่วยที่ไม่ได้มาจากโรคติดเชื้อ COVID-19 เพื่อทำให้โรงพยาบาลที่อยู่บนบก สามารถให้ความสำคัญกับผู้ป่วยที่เกิดจากการติดเชื้อไวรัส และในขั้นต้นผู้ป่วยต้องมีผลทดสอบเป็นลบต่อเชื้อไวรัสโคโรนา ก่อนที่จะขึ้นเรือ แต่ในวันที่ 3 เมษายนมีการเปลี่ยนกระบวนการ เป็นไม่จำเป็นต้องมีผลการทดสอบเป็นลบและยอมรับ "ผู้ป่วยที่ไม่มีอาการที่ถูกคัดกรอง ที่จะถูกแยกและถูกทดสอบเชื้อทันทีเมื่อเดินทางมาถึง" ในวันที่ 3 เมษายนผู้ป่วยหลายรายที่ติดเชื้อไวรัสใช้เวลาตลอดทั้งคืนบนเรือ โดยเป็นการถ่ายโอนที่ผิดพลาดไปยังเรือจากศูนย์การประชุม เจคอบ เค จวิตส์  ซึ่งเป็นที่ตั้งของโรงพยาบาลสนาม ผู้ป่วยได้ถูกส่งกลับไปที่ศูนย์การประชุมจวิตส์ หลังจากการทดสอบเชื้อให้ผลบวกสำหรับไวรัส
ในวันที่ 17 เมษายนมีการประกาศว่า "ยูเอสเอ็นเอส "คอมฟอร์ต" เตรียมพร้อมที่จะรับผู้ป่วยภายในรัศมีหนึ่งชั่วโมงในการเดินทางจากเรือ" และมีการเตรียมการเพื่อรับผู้ป่วยไวรัสโคโรนาจากฟิลาเดลเฟีย ได้มีการขนย้ายเตียงซึ่งในเรือมีหนึ่งพันเตียงออกครึ่งหนึ่ง เพื่อให้สามารถแยกและรักษาผู้ป่วยไวรัสโคโรนาได้ เมื่อวันที่ 21 เมษายน ผู้ว่าการรัฐนิวยอร์ก นายแอนดริว คูโอโม บอกกับประธานาธิบดีทรัมป์ ว่าไม่ต้องการเรือในนิวยอร์กอีกต่อไป โดยในขณะที่เรือจอดอยู่ในเมืองมีผู้ป่วยที่ได้รับการรักษา 179 คน
อัจฉริยะหมอ 2 แผ่นดิน
อัจฉริยะหมอ 2 แผ่นดิน เป็นละครโทรทัศน์เกาหลีใต้ในปี ค.ศ. 2014 นำแสดงโดย อี จง-ซ็อก จิน เซ-ย็อน พัก แฮ-จิน และ คัง โซ-รา ออกอากาศทางสถานีโทรทัศน์ เอสบีเอส ระหว่างวันที่ 5 พฤษภาคม ถึง 8 กรกฎาคม ค.ศ. 2014 ทุกวันจันทร์-อังคาร เวลา 21.55 น. มีทั้งสิ้น 20 ตอน
เมื่อเป็นเด็ก พัค ฮุน (อี จง-ซ็อก) และ พัค ช็อล (คิม ซัง-จุง) พ่อของเขาถูกหลอกและถูกส่งไปยังเกาหลีเหนือ หลังจากถูกส่งตัวไปเกาหลีเหนือ พัค ฮุน และพ่อของเขาถูกปฏิเสธไม่ให้เดินทางกลับเกาหลีใต้ ในเกาหลีเหนือ พัค ฮุน ได้รับการฝึกฝนให้เป็นหมอโดยพ่อของเขาซึ่งเป็นหมอที่มีชื่อเสียงอยู่แล้ว เขากลายเป็นศัลยแพทย์หัวใจและทรวงอกอัจฉริยะหลังจากเข้าเรียนที่โรงเรียนแพทย์ในเกาหลีเหนือ ที่นั่นเขาตกหลุมรัก ซง แจ-ฮี (จิน เซ-ย็อน) อย่างสุดซึ้ง หลังจากที่พ่อของ พัค ฮุน เสียชีวิต เขาพยายามหนีไปเกาหลีใต้พร้อมกับ แจ-ฮี แต่ขาดการติดต่อกับเธอในท้ายที่สุด พัค ฮุน สามารถหนีไปเกาหลีใต้เพียงลำพังได้
ในเกาหลีใต้ พัค ฮุน เริ่มทำงานเป็นหมอในโรงพยาบาลชั้นนำของมหาวิทยาลัยมยองอู ในขณะเดียวกัน เขาพบหญิงสาวที่หน้าเหมือนแจ-ฮี หมอฮัน ซึง-ฮี ซึ่งอ้างว่าไม่รู้จัก พัค ฮุน
เทดรอส อาดานอม
ยุทธการที่ช่องเขากัสรีน
ยุทธการที่ช่องเขากัสรีน เป็นการรบในการทัพตูนิเซียในสงครามโลกครั้งที่สอง เกิดขึ้นในเดือนกุมภาพันธ์ ค.ศ. 1943 ช่องเขากัสรีนเป็นช่องเขากว้างประมาณ 3 ไมล์ (3.2 กิโลเมตร) ในทิวเขาแกรนด์ดอร์ซัลของเทือกเขาแอตลาส ทางตอนกลาง-ตะวันตกของตูนิเซีย
กองทัพฝ่ายอักษะภายใต้การนำของจอมพลไรช์ แอร์วีน ร็อมเมิล ส่วนใหญ่มาจากกลุ่มกองกำลังจู่โจมกองทัพน้อยแอฟริกา ส่วนที่เหลือของกองพลยานเกราะเชนเตาโรของอิตาลีและสองกองพลพันเซอร์ที่ถูกแบ่งแยกออกจากกองทัพยานเกราะที่ 5 ในขณะที่กองทัพฝ่ายสัมพันธมิตรประกอบไปด้วยกองทัพน้อยสหรัฐที่ 2 (พลตรี ลอยด์ เฟรเดนดอล) กองพลยานเกราะที่ 6 ของสหราชอาณาจักร (พลตรี ชาลส์ คีตลีย์) และอีกส่วนของกองทัพที่ 1 (ร้อยโท เคนเนธ แอนเดอร์สัน)
การสู้รบครั้งนี้เป็นการสู้รบครั้งสำคัญครั้งแรกระหว่างกองทัพอเมริกันกับกองทัพฝ่ายอักษะในแอฟริกา ด้วยความไร้ประสบการณ์และการนำที่ไม่ดีพอ ทหารอเมริกันจึงประสบความสูญเสียอย่างมากและถูกผลักดันกลับอย่างรวดเร็วกว่า 50 ไมล์ (80 กิโลเมตร) จากตำแหน่งของพวกเขาทางด้านตะวันตกของช่องเขาฟาอีด ผลลัพธ์ครั้งนี้ได้ยืนยันการคาดการณ์ของวินสตัน เชอร์ชิล ผู้ซึ่งเรียกร้องอย่างแข็งขันว่าการบุกของฝรั่งเศสตามที่ได้กำหนดไว้ในแผนปฏิบัติการไล่ต้อน (Operation Roundup) ปี ค.ศ. 1942 จะต้องล่าช้าออกไปจนกว่าพันธมิตรจะสามารถสนับสนุนได้ ซึ่งจะทำให้ทหารอเมริกันมีเวลามากขึ้นในการเตรียมความพร้อมรับมือสถานการณ์จริงของสงครามกับทหารเยอรมันและอิตาลีที่มีประสบการณ์และอุปกรณ์ที่เพียบพร้อมอย่างดี
หลังจากความปราชัยช่วงแรก ส่วนที่เหลือของกองทัพน้อยสหรัฐที่ 2 พร้อมกับกองกำลังเสริมของสหราชอาณาจักรได้รวบรวมและออกจากช่องทางภูเขาทางตะวันตกของตูนิเซีย จากผลลัพธ์ของการรบครั้งนี้นี้ กองทัพสหรัฐได้ริเริ่มเปลี่ยนแปลงจัดตั้งระเบียบใหม่ในหน่วยกองทัพและโยกย้ายเปลี่ยนแปลงผู้บัญชาการและอุปกรณ์บางประเภท
ยัน เปเตอร์ บัลเกอเนนเดอ
ยัน เปเตอร์ บัลเกอเนนเดอ ผู้ลูก  เกิดเมื่อวันที่ 7 พฤษภาคม ค.ศ. 1956 เป็นนายกรัฐมนตรีของเนเธอร์แลนด์ระหว่างวันที่ 22 กรกฎาคม ค.ศ. 2002 ถึง 14 ตุลาคม ค.ศ. 2010 และเป็นหัวหน้าพรรคเรียกร้องประชาธิปไตยคริสเตียน (CDA)
พงศกร ขวัญเมือง
ร้อยตำรวจเอก พงศกร ขวัญเมือง (ชื่อเล่น : เอิร์ธ, เกิด 15 กรกฎาคม พ.ศ. 2536) อดีตเคยรับราชการตำรวจ ในตำแหน่งรอง สว.(สอบสวน) สถานีตำรวจนครบาลทุ่งมหาเมฆ กรุงเทพมหานคร เคยดำรงตำแหน่งโฆษกกรุงเทพมหานครในคณะผู้บริหารฝ่ายการเมืองของกรุงเทพมหานครที่มี พล.ต.อ.อัศวิน ขวัญเมือง เป็นผู้ว่าราชการกรุงเทพมหานคร
ร้อยตำรวจเอก พงศกร ขวัญเมือง เกิดเมื่อวันที่ 15 กรกฎาคม พ.ศ. 2536 เป็นบุตรคนสุดท้องในจำนวน 3 คนของ พล.ต.อ.อัศวิน ขวัญเมือง กับ นางวาสนา ขวัญเมือง สำเร็จการศึกษาจากโรงเรียนสวนกุหลาบวิทยาลัยและโรงเรียนเตรียมทหาร รุ่นที่ 53 (ประธานรุ่น), ปริญญาตรีจากโรงเรียนนายร้อยตำรวจ รุ่นที่ 69 (ประธานรุ่น), ปริญญาโทสาขารัฐประศาสนศาสตรมหาบัณฑิต ( Master of Public Administration ) จากมหาวิทยาลัยคอลเลจลอนดอน (UCL) ประเทศอังกฤษ, ปริญญาโทรัฐประศาสนศาสตรมหาบัณฑิต สาขาวิชานโยบายสาธารณะ จากมหาวิทยาลัยออกซฟอร์ด (University of Oxford) ประเทศอังกฤษ (ทุนรัฐบาลอังกฤษ Chevening Scholarship) ก่อนเข้ารับราชการเมื่อปี 2559 ในตำแหน่งรองสารวัตรสอบสวน สน.ทุ่งมหาเมฆ
วันที่ 15 ตุลาคม 2562 ได้มีคำสั่งแต่งตั้งให้ดำรงตำแหน่งโฆษกกรุงเทพมหานคร พร้อมกับ นางจินดารัตน์ ชโยธิน, นายธรรมรัต หวั่งหลี และนางสาวอรพินทร์ เพชรทัต โดยมีหน้าที่หลักคือการอัปเดตข่าวสารเกี่ยวกับมาตรการการจัดการโรคโควิด 19 ใน กทม.
ตำแหน่งโฆษกกรุงเทพมหานคร.
ร้อยตำรวจเอก พงศกร ขวัญเมือง เป็นลูกชายของ พล.ต.อ.อัศวิน ขวัญเมือง อดีตผู้ว่าราชการกรุงเทพมหานคร ได้รับการแต่งตั้งเป็นโฆษกกรุงเทพมหานคร ในสมัยผู้ว่าราชการกรุงเทพมหานคร พล.ต.อ. อัศวิน ขวัญเมือง
วันที่ 17 ตุลาคม พ.ศ. 2562 มีรายงานจากศาลาว่าการกรุงเทพมหานคร เปิดเผยว่า พล.ต.อ.อัศวิน ขวัญเมือง ผู้ว่าราชการกรุงเทพมหานครในขณะนั้น ลงนามในคำสั่งที่ 2592/2562 แต่งตั้งคณะโฆษกกรุงเทพมหานคร ชุดใหม่ โดยให้มีผลตั้งแต่ วันที่ 15 ตุลาคม พ.ศ. 2562 ประกอบด้วย นางจินดารัตน์ ชโยธิน ร.ต.อ.พงศกร ขวัญเมือง นายธรรมรัต หวั่งหลี และ นางสาวอรพินทร์ เพชรทัต
ยุทธการที่แคสเซอร์รีน พาส
รายชื่อชุดการแสดงบนโรงละครของบีเอ็นเคโฟร์ตี้เอต
เสมอ กัณฑาธัญ
เสมอ กัณฑาธัญ เป็นอดีตรัฐมนตรีที่ไม่ได้ประจำกระทรวง รัฐมนตรีช่วยว่าการกระทรวงอุตสาหกรรมของไทย ในรัฐบาลจอมพลแปลก พิบูลสงคราม และเป็นอดีตสมาชิกสภาผู้แทนราษฎรจังหวัดแม่ฮ่องสอน และเป็นผู้มีส่วนร่วมในการสำรวจเหมือแร่วุลแฟรมในอำเภอแม่สะเรียง จังหวัดแม่ฮ่องสอน เมื่อปี พ.ศ. 2492
เสมอ กัณฑาธัญ ได้รับเลือกตั้งเป็นสมาชิกสภาผู้แทนราษฎรจังหวัดแม่ฮ่องสอนครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 ต่อมาในปี พ.ศ. 2494 เขาได้รับแต่งตั้งเป็นรัฐมนตรีในรัฐบาลจอมพล แปลก พิบูลสงคราม โดยเป็นรัฐมนตรีที่ไม่ได้ประจำกระทรวงหรือรัฐมนตรีลอย ต่อจากนั้นในเดือนมิถุนายนของปีเดียวกัน เขาได้รับแต่งตั้งเป็นรัฐมนตรีช่วยว่าการกระทรวงอุตสาหกรรม เพื่อเข้ามาทำหน้าที่ดูแลเรื่องงานเหมืองแร่ นับเป็น ส.ส.จังหวัดแม่ฮ่องสอนคนที่ 2 ที่ได้รับแต่งตั้งเป็นรัฐมนตรี
หลังการแถลงนโยบายของคณะรัฐมนตรีไทย คณะที่ 24 นำโดยจอมพล แปลก พิบูลสงคราม เมื่อวันที่ 11 ธันวาคม พ.ศ. 2494 นายเสมอ กัณฑาธัญ เป็นผู้อภิปรายซักถามประเด็นเรื่องการจัดตั้งพรรคการเมืองในที่ประชุมสภาผู้แทนราษฎร จนนำไปสู่การมีพระราชบัญญัติพรรคการเมือง พ.ศ. 2498 ซึ่งเป็นพระราชบัญญัติพรรคการเมืองฉบับแรกของประเทศไทย
เขาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495
เสมอ กัณฑาธัญ มีบทบาทในการพัฒนาจังหวัดแม่ฮ่องสอน อาทิ เมื่อปี พ.ศ. 2498 เขาได้ประสานงานขอใช้เงินรายได้จากการจำหน่ายแสตมป์ช่วยการศึกษาและสาธารณสุข (ก.ศ.ล.) จากรัฐบาลจำนวน 100,000 บาท เพื่อสร้างเรือนคนไข้ให้โรงพยาบาลแม่ฮ่องสอน
ในปี พ.ศ. 2506 เขาได้รับแต่งตั้งเป็นข้าราชการการเมืองตำแหน่งประจำสำนักทำเนียบนายกรัฐมนตรี
บริษัทอินเดียตะวันตกของดัตช์
สุนัขตรวจจับ
สุนัขตรวจจับ  หรือ สุนัขดมกลิ่น  เป็นสุนัขที่ได้รับการฝึกให้ใช้ประสาทสัมผัสในการตรวจจับสารต่าง ๆ เช่น วัตถุระเบิด, ยาเสพติดที่ผิดกฎหมาย, สัตว์ป่าโกยอ้าว, เงินตรา, เลือด และอุปกรณ์อิเล็กทรอนิกส์ของเถื่อน เช่น โทรศัพท์มือถือที่ผิดกฎหมาย ประสาทสัมผัสที่สุนัขใช้ในการตรวจจับมากที่สุดคือกลิ่น สุนัขล่าเนื้อที่ค้นหาสำหรับเกม และสุนัขค้นหาที่ทำงานเพื่อค้นหามนุษย์ที่หายไปโดยทั่วไปจะไม่ถือว่าสุนัขตรวจจับ แต่ก็มีการทับซ้อนกันบางอย่าง เช่น ในกรณีของสุนัขค้นหาผู้เสียชีวิต ที่ได้รับการฝึกให้ค้นหาศพมนุษย์ ส่วนสุนัขตำรวจเป็นสุนัขที่ใช้ในการตรวจจับซึ่งเป็นวิธีการสำหรับตำรวจในสถานการณ์เฉพาะ เช่น การตรวจค้นยาเสพติด, ค้นหาอาชญากรที่หายไป และค้นหาเงินตราที่ถูกซ่อน
บ่อยครั้ง ที่สุนัขตรวจจับถูกใช้เพื่อจุดประสงค์ในการบังคับใช้กฎหมาย อย่างไรก็ตาม พวกมันยังใช้เป็นเครื่องมือในการวิจัยที่มีประโยชน์สำหรับนักชีววิทยาสัตว์ป่า ในรัฐแคลิฟอร์เนีย สุนัขตรวจจับได้รับการฝึกให้ค้นหาหอยควอกกาบนเรือที่ทางลาดเรือสาธารณะเนื่องจากเป็นสปีชีส์ต่างถิ่นรุกรานที่เป็นอันตรายต่อสภาพแวดล้อม สุนัขตรวจจับยังมีแนวโน้มที่จะถูกใช้เพื่อวัตถุประสงค์ในการค้นหาและเก็บอุจจาระของสิ่งมีชีวิตหลากหลายชนิด รวมถึงกวางแคริบู, เฟร์ริตเท้าดำ, วาฬเพชฌฆาต และกบหลังจุดออริกอน กระบวนการนี้เรียกว่าการตรวจจับสัตว์ป่า
สุนัขตรวจจับยังพบการใช้ในอุตสาหกรรมการแพทย์ด้วย เนื่องจากมีการศึกษาพบว่าสุนัขสามารถตรวจจับกลิ่นเฉพาะที่เกี่ยวข้องกับเงื่อนไขทางการแพทย์หลายอย่าง เช่น มะเร็ง
Detection dog
สุนัขดมกลิ่น
Sniffer dog
รืด ลึบเบิร์ส
รือโดลฟึส ฟรันซิสกึส มารี "รืด" ลึบเบิร์ส (; 7 พฤษภาคม ค.ศ. 1939 – 14 กุมภาพันธ์ ค.ศ. 2018) เป็นนายกรัฐมนตรีของเนเธอร์แลนด์ระหว่างวันที่ 4 พฤศจิกายน ค.ศ. 1982 ถึง 22 สิงหาคม ค.ศ. 1994 และเป็นข้าหลวงใหญ่ผู้ลี้ภัยแห่งสหประชาชาติระหว่างวันที่ 1 มกราคม ค.ศ. 2001 ถึง 20 กุมภาพันธ์ ค.ศ. 2005
ดรีส ฟัน อัคต์
อันเดรอัส อันโตนียึส มารียา "ดรีส" ฟัน อัคต์  เกิดเมื่อวันที่ 2 กุมภาพันธ์ ค.ศ. 1931 เป็นนายกรัฐมนตรีของเนเธอร์แลนด์ระหว่างวันที่ 19 ธันวาคม ค.ศ. 1977 ถึง 4 พฤศจิกายน ค.ศ. 1982 และอดีตสมาชิกพรรคประชาชนคาทอลิก (KVP) ก่อนที่พรรคจะถูกรวมเข้ากับพรรคเรียกร้องประชาธิปไตยคริสเตียน (CDA)
พรรคประชาชนเพื่อเสรีภาพและประชาธิปไตย
พรรคประชาชนเพื่อเสรีภาพและประชาธิปไตย  เป็นพรรคการเมืองในประเทศเนเธอร์แลนด์ฝ่ายเสรีอนุรักษ์นิยม สนับสนุนบริษัทเอกชนและเสรีภาพทางเศรษฐกิจ
ค.ศ. 1948-1971.
พรรคประชาชนเพื่อเสรีภาพและประชาธิปไตย ก่อตั้งขึ้นเมื่อปี ค.ศ. 1948 โดยเป็นการสานต่อพรรคเสรีภาพที่เกิดจากพรรครัฐเสรีที่มาจากสหภาพเสรีนิยมอีกทอดหนึ่ง ในช่วงก่อตั้ง สมาชิกพรรคแรงงาน (PvdA) จำนวนหนึ่งนำโดยปีเตอร์ เอาด์ มองว่าพรรคแรงงานเรียกร้องสังคมนิยมมากเกินไป จึงได้ลาออกจากพรรคแรงงานและเข้าร่วมกับพรรคประชาชนเพื่อเสรีภาพและประชาธิปไตย ปีเตอร์ เอาด์ ได้เป็นหัวหน้าพรรคคนแรก
ระหว่าง ค.ศ. 1948 ถึง 1952 พรรคได้เข้าร่วมรัฐบาลกับพรรคแรงงานและพรรคประชาชนคาทอลิกในรัฐบาลของนายกรัฐมนตรีวิลเลิม ดรีส รัฐบาลผสมชุดนี้ดำเนินการจัดตั้งรัฐสวัสดิการขึ้นและรับรองการประกาศเอกราชของหมู่เกาะอินเดียตะวันออกของเนเธอร์แลนด์และจัดตั้งเป็นประเทศอินโดนีเซีย หลังจากนั้นมีการเลือกตั้งทั่วไปในปี ค.ศ. 1952 แต่พรรคประชาชนเพื่อเสรีภาพและประชาธิปไตยที่ได้คะแนนเสียงเพียงเล็กน้อย จึงไม่ได้เข้าร่วมรัฐบาล เช่นเดียวกับการเลือกตั้งในปี ค.ศ. 1956 กระทั่งการเลือกตั้งในอีกสามปีต่อมา พรรคได้ที่นั่ง 19 ที่นั่ง จึงได้จัดตั้งรัฐบาลร่วมกับพรรคประชาชนคาทอลิก พรรคต่อต้านการปฏิวัติ และสหภาพประวัติศาสตร์คริสเตียน ในรัฐบาลยัน เดอ เคา